У доба антике ова област је била постала значајна после освајања од стране античке Македоније. У каснијим епохама долази владавина Римљана, затим Византинаца и на крају Османлија. Иако су месни Грци били веома активни током свих побуна против Турака, ово подручје поново постало део савремене Грчке тек 1913. г. Исте године образована је велика префектура са средиштем у Кожанима, из које су се касније (1947. г.) издвојили данашњи окрузи: Лерин, Костур, Гребен и Кожани. Други светски рат и Грађански рат у Грчкој су тешко погодили ову област. Округ је протеклих деценија био осавремењен, али и данас слови за сиромашно и забачено подручје у земљи. Због тога је овај округ био тешко погођен сталним исељавањем становништва током протеклих деценија. Градња савременог ауто-пута трасом некадашњег пута Игњација даје боље наде за будућност.